جامی جیھانیی فیفای ٢٠١٤
جامی جیھانیی فیفای ٢٠١٤ بیستەمین پاڵەوانییەتییە لە جامی جیھانیی فیفا کە وڵاتی بەڕازیل بۆ دووەم جار میوانداری دەکات (جاری یەکەم لە ساڵی ١٩٥٠ لەو وڵاتە بەڕێوەچووبوو)، وە جاری پێنجەم بوو لە ئەمەریکای باشوور بەڕێوەچوو. کە ووڵاتی بەڕایل لە ساڵی ٢٠٠٧ مافی بەشداری کردنی جامی جیهانی ٢٠١٤ پێ بەخشرابوو.

پاڵەوانییەتییەکە لە ١٢ی حوزەیرانی ٢٠١٤ تاکوو ١٣ی تەممووزی ٢٠١٤ بەڕێوە چوو، بە بەشداری ٢٣ ھەڵبژاردەی نیشتمانیی وڵاتان کە پێشتر بەھۆی پاڵاوتنەکان ٣١یان سەرکەوتن و بەڕازیلیش بەھۆی میوانداریکردن لە پاڵاوتن بەخشرا بوو.

ھەڵبژاردنی میوانداری جامی جیھانی ٢٠١٤ 

یەکێتی نێودەوڵەتی تۆپی پێ(فیفا) لە ٧ی ئازاری ٢٠٠٣ ڕایگەیاند کە پاڵەوانێتی جامی جیھانی لە ئەمریکای باشوور بەڕێوە بچێت. ئەمە لەدوای ئەوە دێت کۆتاین جار جامی جیھانی فیفای ١٩٧٨ لە ئەمریکای باشوور لە ووڵاتی ئەرجەنتین بەڕێوە چوو.

لە ٣ی حوزەیرانی ٢٠٠٣؛ یەکێتی نێودەوڵەتی تۆپی پێ ئەمریکای لاتینی (کۆنمبول) ٣ ووڵاتی دەستنیشان کرد بۆ میوانداری جامی جیھانی ٢٠١٤ ئەوانیش ئەرجەنتین، بەڕازیل و کۆڵۆمبیا بوون. بەڵام لەمانگی ئازاری ٢٠٠٤دا، (کۆنمبول) ڕایانگەیاند کە ئەنجومەنەکە بەڕازیلیان دەستنیشان کردووە وەک میوانداری جامی جیھانی ٢٠١٤.

لە ٣٠ی تشرینی یەکەم ی ٢٠٠٧ دا؛ فیفا لەکۆبونەوەی یەکێتیەکەیاندا، ووڵاتی بەڕازیل ی بەمیوانداری ئەم پاڵەوانێتیە ناساند.

ئەمە بۆ دووەم جارە لەمێژوودا کە بەڕازیل میوانداری جامی جیھانی بکات. بۆ یەکەمین جار بەڕازیل ساڵی ١٩٥٠ میوانداری جامی جیھانی بوو. بەڕازیل لەدوای مەکسیک، ئیتاڵیا، فەڕەنسا و ئاڵمانیا پێنجەمین ووڵاتە کە بۆ دووەمین جار میوانداری جامی جیھانی بکات. لەھەر چوار پاڵەوانێتی پێشووتر لە ئەمریکای باشوور کەبەڕیوە چووە ھەڵبژاردەکانی ئەم قاڕەیە بوونەتە پاڵەوان (دوو جار ئەرجەنتین و دوو جار ئۆرۆگوای) بەڵام بەڕازیل تا ئێستا نەیتوانیوە ببێتە پاڵەوان لەسەر خاکی خۆی.

یاریگاکان 
١٢ شار ڕیۆ دێ ژانێرۆ، بەڕازیلیا، ساوپاولۆ، فۆرتالزا، بیلۆ ھوریزۆنتی، پۆرتۆ ئەلیگێری، سیلڤادۆر، ڕێسیفی، ماناوس، کۆریتیبا، کویابا و ناتال شارەکانی جامی جیھانی ٢٠١٤ی تێدا بەڕێوە دەچێ.

قۆناغەکانی سەرەتایی

ئەو ھەڵبژاردانەی ھەڵبژێردراون 
لەجامی جیھانی ٢٠٠٤ بەدواوە فیفا یاساکانی بۆ ئەو ھەڵبژاردانەی بەژداریان کردووە گۆڕانکاری تێداکرد و بڕیار درا کە ئەو ھەڵبژاردەی میوانداری جامەکە لە قۆناغی پاڵاوتنی جامەکەدا بەژداری ناکات بەڵکو ڕاستەوخۆ سەردەکەوێت

پاڵەوانی جامی پێشتر بەژدار دەبێت لە پاڵەوانێتیەکە بەبێ بەژداری کردن لە قۆناغی پاڵاوتن. وە ئەم یاسایە بۆ پاڵەوانێتیەکانی داھاتووتر جێبەجێ کرا. لە قۆناغی پاڵاوتنی جامی جیھانی ٢٠١٤دا بۆ ٣١بەشی

جامی جیھانی لەسەرانسەری جیھان دیاریکرا لە ٣ی ئازار ی ٢٠١١ ھەتا ٢٠ی تشرینی دووەم ی ٢٠١٣ بەردەوام بوو. جامی جیھانی ٢٠١٤ بە بەژداری ٣٢ ھەڵبژدارە لە سەرانسەری

جیھانەوە بەڕێوە دەچێ. بەڕازیل بەبێ پاڵاوتن بەژداری ئەم مۆندیالە دەکات چونکە ووڵاتی خانە خوێیە میوانداری جامەکە دەکات و ٣١ ھەڵبژاردەکەی تر لەڕێی قۆناغی پاڵاوتنەوە لە ھەموو قاڕەکاندا
سەردەکەون بۆ مۆندیال.

ئەم ھەڵبژاردانەی ژێرەوە، کە کە ھەریەکە و لەیەکێتیەکانی خۆی ڕیزبەندی کراوە؛ و کۆتا ڕیزبەندی فیفا بۆ بەژداریکردنی ھەڵبژاردەکان لەجامەکان لە ڕێکەوتی ١٣ی تشرینی یەکەم ی ٢٠١٣ دیاریکراوە.

بەژداری یەکێتیەکان 
ژمارەی بەژداری یەکێتیەکان لەجامی جیھانی ٢٠١٤
 ئەورووپا (یوفا): ١٣ ھەڵبژاردە
 ئەفریقا (سی ئای ئێف): ٥ ھەڵبژاردە
 ئاسیا (ئەی ئێف سی): ٤ یان ٥ ھەڵبژاردە
 ئەمریکای لاتینی (کونمبول) ٤ یان ٥ ھەڵبژاردە (+ بەڕازیل بە ناونیشانی وڵاتی خاوەن خوێ لەو ٤ یان ٥ ھەڵبژاردەیە دەبێ)
 ئەمریکای باکووری، ناوەندی و کاریبی (کۆنکاکاف): ٣ یان ٤ ھەڵبژاردە
 ئۆقیانووسیا (ئۆ ئێف سی): ٠ یان ١ ھەڵبژاردە

خلاصھ صلاحیت‌ھا

ھەڵبژاردە سەرکەوتووەکان بۆ جامی جیھانی

تۆپ 
کۆمپانیای ئەدیداس ی وەرزشی ھەڵستا بە درووستکردنی تۆپێکی تایبەت بەو پاڵەوانییەتییە، تۆپەکەش ناوی (Adidas Brazuca) ە ئەوەش بەپێی دەنگدانێک بوو لەنێوان ھەواداری تۆپی پێی بەڕازیل کە

ئەو تۆپەیان زیاتر لە یەک میلیۆن دەنگی بەدەستھێنابوو کە دەکاتە ٧٠٪ دەنگەکانی ڕاپرسییەکە، جێگای وەبیر ھێنانەوە کۆمپانیای ئەدیداس لەوەتەی ١٩٧٠ تاکە کۆمپانیای وەرزشییە کە سپۆنسەری سەرەکی

بێت بۆ درووستکردنی تۆپی جامی جیھانیی فیفا.

بوکەڵە 
لەماوەی پاڵەوانییەتییەکانی ڕابردوو، درووستکردنی بووکەڵەش بوو بە چاندنی پاڵەوانییەتییە وەرزشییەکان، بۆ ئەمجارەش بەڕازیل بوکەڵەیەکی بە نێوی فولیکۆ (Fuleco) درووستکردووە، کە ئەم بوکەڵەیە

لەسەرشێوەی ئاژەڵێک بەنێوی (Armadillo)ە درووستکراوە.

خەڵاتەکان 
یەکێتی نێودەوڵەتی تۆپی پێ (فیفا) بڕی خەڵاتەکانی جامی جیھانی ٢٠١٤ی بەڕازیل بە ٥٧٦ میلیۆن دیاری کرد کە بڕی پارەکە یەک بە سێ ئەوەندەی جامی جیھانی ٢٠١٠ فەرقی

کردووە. خەڵاتەکانی جامی جیھانی ٢٠١٠ لە ئەفریقای باشوور ١٦٠ میلۆن دۆلار کەمتربوو وە بەبڕی ٤٢٠ میلۆن دۆلار بوو. خەڵاتەکانی جامی جیھانی ٢٠١٤ بەڕێژی لە %٣٧ بۆ خولی ڕۆشتنە

دابین دەکرێ. وە بڕی ٧٠میلۆن دۆلار دەدرێ بەو یانانەی کە یاریزانەکانیان لەجامی جیھانی بەژداریان کردووە. ئەم بڕە لەگەڵ مۆندیالی پێشتر زیادی کردووە.
ڕیزبەندی دیارییەکانی جامی جیھانی ٢٠١٤ بەم جۆرەیە:
 ١٬٥ میلێون دۆلار بۆ ھەریەک لەو ھەڵبژاردانەی کە بەژدارن لە قۆناغی کۆمەڵەکان.
 ٨ میلێۆن دۆلار بۆ ھەر ھەڵبژاردەیەک کەلە قۆناغی کۆمەڵەکان سەرکەتووە و یەکێکە لە ١٦ تیپەکە.
 ٩ میلێۆن دۆلار بۆ ئەو ٨ ھەڵبژاردەیەیی بەژدارن لەچارەکی کۆتایی.
 ١٤ میلێۆن دۆلار بۆ ھەریەک لەو ٦ھەڵبژاردەیەیی بەژدان لەنیوەی کۆتایی.
 ٢٠ میلێۆن دۆلار بۆ پلەی چوارەم.
 ٢٢ میلێۆن دۆلار بۆ پلەی سێیەم.
 ٢٥ میلێۆن دۆلار بۆ پلەی دووەم.
 ٣٥ میلێۆن دۆلار بۆ پاڵەوانی جامی جیھانی.

ناوبژیوانان 
لەمانگی ٣ی ٢٠١٣ دا فیفا؛ لیستی ٥٢ کەسی بۆ یاریدەدری ناوبژیوانی یەکەم لەھەر چوار یەکێتیەکە دیاری کرد. یەکێتی ناوبژوانانی فیفا رۆژی ١٤ی کانوونی دووەم بەسەرپەرشتی جیم بۆیس لە

ئێرلەندای باکوور دانیشتنەکان ڕێکخرا وە ناوی ٢٥ ناوبژیوان و ١٦ناوبژیوانی یەدەگ لە ٤٣ وڵاتی جیاوە ھەڵبژارد. وە یاریدەدەران دەتوانن لەجیاتی ناوبژیوانی سەرەکی دابنرێت. وە ڕۆڵێکی گرنگی

ھەیە لە بڕیارداندا.

ناوبژیوانانی سەرەکی

ناوبژیوانانی یەدەگ

ئەنجامدانی تیروپشک بۆ پۆلینی گرووپەکان 
مەڕاسمی ڕاکێشانی تیروپشکی قۆناغی کۆتایی پاڵەوانێتی جامی جیھانیی فیفای ٢٠١٤ بەڕازیل لەویلایەتی باھیای وڵاتی بەڕازیل، کەنزیکەی ٩٠ کیلۆمەتر لە باکووری ئێلسالڤادۆر دوورە.

لەڕێکەوتی ٦ی کانوونی یەکەمی٢٠١٣ ئەنجام درا.

میدیا

پەخش 
سەرجەم یارییەکان و چالاکییەکانی ئەم پاڵەوانییەتییە مافی فیفا و ئەو فرۆشەری ئەم پاڵەوانییەتییە دەبێت و ھەر دەزگایەکی تەلەفزیۆنی یان ئینتەرنێتی یان ڕادیۆ بۆ ھەرپەخشکردنێک دەبێت مۆڵەتنامەی

پەخشکردنی ھەبێت، ھاوکات ماف بە زۆربەی وڵاتان دراوە کە کەناڵێک یان زیاتر مافی پەخشکردنی ھەبێت بەڵام لەتەواوی ڕۆژھەڵاتی ناوین و باکووری ئەفریقا یەک کەناڵ مافی ھەیە یارییەکان

بگوازێتەوە ئەویش کەناڵی (BeIN Sport)ە.

وێنەگرتن 
کۆمپانیای سۆنی ھەڵدەستێت بە گرتنی وێنەکانی یارییەکە بە کوالیتی زۆر بەرز کە لە فیلمەکانیش بەکاردێت لەگەڵ نوێترینی تەکنەلۆژیای سەردەم کە بە ئەلترا ئێچ دی (Ultra HDTV) وە بە ڕوودی (4K

resolution).

یاری ڤیدیۆیی 
کۆمپانیای کۆمپانیای ئێلەکترۆنیک ئارتس ھەڵدەستێت بە وەشاندنی یاری ئەلیکتڕۆنی یانی ڤیدیۆیی، کە ناوی یارییەکەش جامی جیھانیی فیفیا ٢٠١٤ی بەڕازیلە.

سەرچاوەکان 

جامی جیھانیی فیفای ٢٠١٤
پاڵەوانیەتییەکانی جامی جیھانی فیفا
جامی جیھانیی فیفا ٢٠١٤
تۆپی پێ لە ٢٠١٤